Tislima xierqa lir-Re tal-Marċi Maltin Vincenzo Ciappara waqt il-programm fl-okkażjoni t'għeluq il-Ħamsin Sena mit-twaqqif tas-soċjetà 1907-1957 Ħamsa u għoxrin sena ilu, l- mużika Maltija tilfet wieħed mill-ħbieb kbar tagħha. Kien magħruf mal- ammiraturi tal-banda bħala r-fe tal- Marci. Surmast b'kapaċitajiet kbar fid- direzzjoni wisq aktar fil-kitba tal-marċi li min jaf matul is-snin kemm ferħu lil dawk li sena wara oħra jagħmlu appuntament mal-ġmiel tal-festi tagħna fil-qilla tas-sajf Malti. Ilu 25 sena li ħalliena, iżda l-wirt kbir li ħalla warajħ Vincenzo Ciappara għadu u se jibqa jitgawda mhux biss hawn iżda wkoll mal-emigranti Maltin u mat- turisti li jżuruna. Imwieled il-belt Valletta fis-6 ta' Novembru 1890, iben Carmelo u Paola mwielda Psaila. Missieru kien mużiċist fit-teatru Rjal u darba kien rebaħ vjolin. Kien ħajjar liċ-ċkejken Vincenzo biex jistudjaħ u t'għaxar snin beda l-vjaġġ mużikali li kellu jwasslu sa fgħola qu'ati. B'hekk l-għanijiet tiegħu ta' student fil-Liceo kienu differenti minn dak li kien qed jitgħallem. Meta ra hekk, fuq pariri ta' missieru, Vincenzo ntbgħat jistudja l- mużika għand uħud mill-aqwa surmastrijiet ta' dak iż-żmien. Beda jitgħallem waħdu u kompla fl-istitut ta' Paolino Vassallo. Aktar tard, studja l- armonija u l-orkestrazzjoni ma' Carlo Diacono u l-istrumentazzjoni tal- banda ma' Aurelio Doncich. Ta' erbatax-il sena kien diġà jdoqq il-vjolin fil-knejjes, l-aktar mal-cappella mużikali ta' Nani li tant kienet imfittxija f'dawk iż-żminijiet. Bejn l-1907 u l- 1939, kien membru tal-orkestra tat- Teatru Rjal, l-ewwel bħala volinista u aktar tard bil-vjola fejn fl-aħħar tmintax-il sena kien professor tal- vjola fl-istess teatru b'rakkomandazzjoni tal-Impressarju l-Kav. Kien Carlo Diacono li ħajru jibda l- karriera fis-settur bandistiku. Il- kapaċitajiet tiegħu wasluħ biex ikun surmast direttur ta' bosta baned. Bejn l-1924 u l-1931, kien surmast tal- banda Marija Annunzjata ta' Ħal- Tarxien. F'Gunju tal-1926, Ciappara ħa f'idejħ id-direzzjoni tal-banda De Rohan u baqa f'din il-kariga sa Jannar 1930 meta t-tmexxija waqgħet f'idejn Mro. Fost ix-xogħolijiet li kiteb għal De Rohan insibu l-innu Lil De Rohan. Bejn l-1928 u l-1978, aktar minn ħamsin sena, kien surmast direttur tal- banda Konti Ruġġieru tar-Rabat. Dan jitqies bħala wieħed mill-itwal perjodu li surmast dam ma' banda. Tul dawn il-ħamsin sena, l-banda Konti Ruġġieru għamlet su'essi kbar. Fost programmi vokali u strumentali li l- banda Konti Ruġġieru esegwit taħt id- direzzjoni ta' Ciappara nsemmu l- programm tal-1930 meta kienet iżżażnet l-istrumentatura l-ġdida tal- banda. Ħames snin wara l-banda ħadet sehem fil-Ġublew tal-fidda tar- Re Gorg V. Fl-1938 kien indaqq l-Innu lir-Rebbieħa tal-1565 ta' Ciappara innifsu fuq versi tal-Kav. Guże' Muscat Azzopardi, fil-pjazza tal- palazz il-belt Valletta. Programmi oħra li baqgħu magħrufa kienu dawk tal-1944 fl-okkażjoni ta' għeluq il- hamsa u sebgħin sena tal-Banda Konti Ruġġieru, fl-1960 għall- okkażjoni taċ-ċentinarju Pawlin, u l- 1969 meta l-Banda Konti Ruġġieru ċċelebrat il-mitt sena mit-twaqqif uffiċjali tagħha. Għal din il-banda kiteb bosta marċi brlijużi. Kellu diversi suċċessi fosthom it-tlett marċi Lilibet, Victorv u Coronation March 1953 miktuba għall-banda Konti Ruggieru li bihom ġie klassifikat fl-ewwel post f'konkorsi mnedija mill-BBC. Għall-istess banda kiteb ukoll bosta innijiet fosthom l-Innu Popolari lil San Pawl (1964), Innu lil Kristu Rxoxt (1974), u l-Innu Marċ lil Konti Ruġġieru (1976). Ma' baned oħra L-ewwel tlett marci li kiteb ġew irregalati lill-Banda Prince of Wales tal-Birgu fl-1922. Inħatar surmast ta' din il-banda fl-1938 fi żmien il- President il-Prokuratur Legali Edward Axiaq Mifsud, ftit xhur biss qabel faqgħet it-Tieni Gwerra Dinija. F'dawk is-snin ta' biża u qerda mill-għadu, l- attivita' tal-għaqda waqfet. Parti mill- każin iġġaraf u bosta rikezzi u dokumenti li kellha din l-għaqda inqerdu wkoll. Okkażjoni speċjali fi żmien is-surmast Ciappara ma' din l- għaqda kienet is-sena 1954 meta r- reġina Elizabetta Il u zewġha d-Duka ta' Edinburgh żaru Malta. Il-banda Prince of Wales messha l-unur li ssellmilha l-ewwel waħda mill-port ta' Sant'Anġlu kemm fil-wasla kif ukoll fit- tluq tagħhom. Ciappara dam isservi din l-Għaqda Filarmonika sal-1975 u floku inħatar l-assistant tiegħu is- surmast Emmanuel Costantino. Fil-Mellieħa 'Xejn Mhu tajjeb ħlief it-tajjeb'hekk jgħid l-idejal tal-banda La Vittoria. B'xieraq li l-kumitat ħabbrieki ta' dak iż-żmien ried li fit-tmexxija tal-banda jkolha surmast serju u mingħajr wisq kompromessi fejn tidħol serjeta. Riedu surmast li kien stabilit fost il- kbar li ħadnet Malta f'dak iż-żmien. Riedu surmast li għalieħ il-kun' erti kienu jfissru ferm aktar minn passatemp. B'hekk, l-għażla waqgħet fuq Ciappara. Kien diġa mexxa bosta baned t'isem u storja. L-ewwel kuntatt tal- banda La Vittoria ma' dan is-surmast seħħ fl-1928 meta l-marċ tiegħu Sotto I Palmizi indaqq mill-banda, liema marċ kien mixtri għal din il-banda minn Joseph Attard. F'dak iż-żmien kienet ħaġa kbira li jkollok marċ ta' Ciappara, marċ li wkoll ġie rrekordjat fuq diska. Snin wara, l-Mellieħa kellha kuntatt ieħor mas-surmast Ciappara meta kien ikkompona l-innu lil Maria Bambina, miktub għall-Każin Imperial b'versi ta' Nikol Biancardi. Kien fl-1957 meta sar l-ewwel kuntatt bejn il-banda La Vittoria u Vincenzo Ciappara. Kien żmien iċ- ċelebrazzjoni tal-ġublew tal-kazin. F'dak iż-żmien, is-surmast tal-banda Willie Attard kien marid ħafna u għalhekk il-kumitat xtaq li għal dawn il-festi jkunu 'elebrati kif jixraq. Għalhekk f'Ġunju ta' dik is-sena kien ġie magħżul Vincenzo Ciappara. Taħt id-direzzjoni tiegħu, l-banda kienet ħadet sehem fil-festi ta' Malta Indipendenti fl-1969 b'kunċert mogħti fi Pjazza Regina l-belt Valletta. Din il- memorja għadha tidher f'kummenti pożittivi u t'awgurju fir-reġistri tal- każin. Fost il-memorja ta' Ciappara li nsibu f'dan il-każin hemm il-bakketta tiegħu li ġiet regalata minn ibnu stess l-avvukat Ciappara. $ Bla dubju, wieħed mill-akbar avvenimenti fil-ħajja twila tiegħu kienet meta Dun Karm innifsu mar iffittxu fil-każin King's Own il-belt fejn talbu jarmoniżżalu għall-banda l-Innu Nazzjonali miktub minnu u Robert Samut. L-arranġament għall-banda tal- Innu Malti kien ġie esegwit mill-Banda Ċittadina King's Own waqt kun'ert sinfoniku li kien inżamm fl-okkażjoni tal-festa tat-8 ta' Settembru tal-1936 fi pjazza San Ġorġ il-belt. Propju fi tmiem dan il-kunċert, kien indaqq l- Innu Malti taħt id-direzzjoni tas- surmast Vincenzo Ciappara. L-Innu ntlaqa' tajjeb ħafna mill-follol kbar li mlew din il pjazza. Ħamsin sena wara, dan l- avvenimenti jagħmel ġieħ lis-So'jeta u Banda King's Own ġie mfakkar bi kxif ta' lapida mal-ħajt ta' quddiem il- Palazz Presidenzjali. Barra dawn. il-baned, Mro Ciappara idderiġa baned oħra għal bosta okkażjonijiet speċjali fosthom ukoll il-baned La Stella.u Leone tar- Rabat Għawdex. ldderiġa wkoll kunċerti, operetti fosthom dawk tal- Bank Sports Association, kif ukoll balletti mtellgħin mill-alljevi tal- Prinċipessa Tabone. Kompożitur Vincenzo Ciappara kiteb f'ħafna ġeneri għalkemm l-aktar li kiteb kien element bandistiku. Fost ix-xogħolijiet oriġinali bħall-preludji u innijiet di gloria fosthom Ħdejn in-Nieqa ta' Marija Bambina li kien kiteb fl-1977 b'versi ta' Giljan Refalo Rapa għall- banda Victorv tax-Xagħra u Madonna għall-festa tal-Imġarr, Malta. ikkompona wkoll Livia fantasia originali, Amore e Musica, Vicino al Mare, Sorrisi, Bianca e Rossa, Malta u Anima e Pace ilkoll marċi sinfoniċi; l-intermezz Un Mazzo di Fiori u Empire Unitv- preludju in Re li kien ġie esegwit fil-British Insitute. Fil-ġeneru tal-marċi, Ciappara introduċa l-istil Spanjol ibbażat fuq melodija li jkollha terzina fit-tieni miżura tal-battuta li intgħoġbot minn kompożituri oħra u bdew jimitawħ. Kellu talent kbir biex joħroġ melodiji sbieħ u armonjużi. Mhux magħruf eżatt kemm kiteb marċi iżda huwa kkalkulat li kiteb mal-mija u ħamsin wieħed. Barra l-ħafna mużika oriġinali li kiteb, Ciappara għamel numru kbir ta' arranġamenti operistiċi u sinfoniċi għall-banda. Kien fuq il-pariri ta' Carlo Diacono li Ciappara beda jidderieġi ukoll fil- knejjes fosthom fil-Kolleġġjata tar- Rabat. Ciappara kien ukoll għal żmien qasir Maestro di Cappella tal-Katidral u l-Kon-Katidral. Dan seħħ meta miet Carlo Diacono. stess fl-1942. Ciappara aġixxa ta' Maestro di Cappella għal tlett snin sakemm r- Rev. Patri Albert Borg li kien ġie nominat li jimla l-post vakant ta' Maestro di Cappella tal-Katidral kien ħtieġlu jmur jistudja l-mużika Ruma. Barra li kien kompożitur rinomat għall-mużika għall-banda, Ciappara kiteb ukoll xogħol sagru fosthom quddies, salmi, antifoni fosthom Sancte Paule u innijiet li jinkludu l-Innu tat-tridu ta' San Pawl. L-aħħar quddiesa tiegħu kienet indaqqet għall- ewwel darba fil-knisja ta' San Pawl ir- Rabat fil-festa taċ-Ċirkolu Mużikali Konti Ruġġieru u indaqqet ukoll fil- katidral tal-Imdina nhar il-festa tal- Konverżjoni ta' San Pawl u fil-Kon- Katidral taħt id-direzzjoni tas-surmast stess. Fl-arkivju parrokjali tal-knisja arċipretali ta' San Pawl fir-Rabat hemm arkivjat ir-Responsorji ta' Corpus Christi, xogħol li ma' jġib l- ebda data.5 Fl-arkivju tal-kunvent tal- knisja tal-Karmnu fl-Imdina nsibu Litania della BV Maria F'Għawdex, fil-kollezzjoni ta' Dun Ġużepp Farrugia hemm tlett xogħolijiet sagri ta' Ciappara. L-antifona Ingresso Zaccharia hija miktuba għal żewġ tenuri u żewġ baxxi, liema xogħol ma' jġib l-ebda data u għandu arranġamenti wkoll għall-antifoni Ad Jesum Autem u Sancte Paule. Fl- istess kollezzjoni nsibu wkoll żewġ Tantum Ergo. Tantum Ergo No. 12 huwa kompost għal baritono solo, tenur u baxx filwaqt li Tantum Ergo No. 13 ġie miktub għal tenur solo, tenur u baxx. Għalliem Is-surmast Ciappara kien imfittex ukoli għat-tagħlim mużikali fejn minn Fost dawn kien hemm neputieħ Carmelo Pace, mużiċista, kompożitur u għalliem li jibqa magħruf fost l- oħrajn għax-xogħolijiet li kiteb. Is-surmast Vincenzo Ciappara miet fid-29 ta' Lulju 1979 fl-eta' ta' 88 sena Il-funeral tiegħu gie akkumpanjat mill-banda tal-Konti Ruġġieru flimkien m'għad kbir ta' bandisti li ħadmu miegħu fil-qrib. Kien rikonoxxut minn kulħadd bħala surmast kbir. Il-mużika tiegħu hija l- ħoss u s-sentiment ta' dan il-poplu paradossali; devot fil-knejjes, brijuż fit- toroq, qalb ħanina imma mifni fil-pika. Dan is-sentiment huwa rifless b'mod ċar fil-mużika li wasslilna mill-qalb u l-moħħ ta' Vincenzo Ciappara. il-125 Sena mit-twaqqif tas- Soċjeta San Pawl u l-Banda Konti Ruġġieru 1869-1994, Rabat. pp.45- 46 Emmanuel Maġġi, Mro Vincenzo Ciappara, ir-Re tal-Marċi Maltin fil- program tal-Festa Banda San Gejtanu 1994 pp.259-263. Joseph Vella Bondin, il-Mużika ta' Malta fis-Sekli Dsatax u Għoxrin (Malta, PIN, 2000), p.207 Michael Schiavone ed., L-istorja tal-Każini tal-Baned f'Malta u Għawdex (Malta, PIN, 1997). Ara wkoll programm tal-festa Każin tal-Banda La Vittoria 1991. Lapida mwahhla mal-hajt tal-Palazz Presidenzjali li tfakkar l-esekuzzjoni tal- Innu Malti mill-Banda King's Own Mro Ciappara f'wiehed mill-kuncerti tieghu 1 Alfred Delmar, Il-Kazin San Guzepp u l-Banda 'De Rohan'— Haz-Zebbug fl- Istorja tal-Kazini tal-Baned f'Malta u Ghawdex. p.123. 2: Ghaqda Filarmonika 'Prince of Wales' — Birgu fl-Istorja tal-Kazini tal-Baned f'Malta u Ghawdex. p.62. 4 Is-Socjeta u l-Banda Cittadina 'King's Own' fl-Istorja tal-Kazini tal- Baned f'Malta u Ghawdex. p.21.